Babelscape/SREDFM huggingface dataset:
Ρεσάβα

μικρογραφία|Ο Ρεσάβα
Ο Ρεσάβα ("σερβικά : Ресава") είναι ποταμός της Ανατολικής Σερβίας ένας από τους παραποτάμους του μεγάλου Μοράβα. 

Δημιουργείτε στο όρος Μπελιανίτσα από τη συγχώνευση των Μπομπόβατσκα και του Ζλότσκε σε υψόμετρο 663 μέτρα πάνω από την επιφάνεια της θάλασσας, ενώ η υψηλότερη πηγή αυτή του Μπομπόβατσκα βρίσκεται σε υψόμετρο περίπου 1.120 μέτρων. Το μήκος της διαδρομής του είναι 65 χιλιόμετρα και η λεκάνη απορροής του καλύπτει μια έκταση 685 τετραγωνικά χλμ. Το ποτάμι είναι πλούσιο σε ψάρια, πέστροφες και κωβιούς κυρίως.

Στις όχθες του βρίσκονται οι πόλεις Δεσπότοβατς και Σβιλάινατς.
Τίμις

Ο Τίμις ή Τάμις ή Τέμες ("ρουμανικά: Timiş, σερβικά: Тамиш, γερμανικά: Temesch, ουγγρικά: Temes, λατινικά: Tibiscus, αρχαία ελληνικά: Θίβισις"), είναι ποταμός της κεντρικής Ευρώπης. Έχει μήκος 339 χιλιόμετρα που πηγάζει από Όρη Ταρτσού (2.190 μέτρα) στα νότια Καρπάθια όρη στην Ρουμανία. Ρέει μέσα από την περιοχή του Βανάτου και εκβάλλει στο Δούναβη κοντά στο Πάντσεβο στο βόρειο τμήμα της Σερβίας.
Η Ρουμανική πόλη Τιμισοάρα έχει το πάρει όνομά της από τον ποταμό Τίμις, το όνομα της σημαίνει το "φρούριο του Τίμις". Ωστόσο η πόλη παρά το όνομά της δεν είναι οικισμός στις όχθες του ποταμού, αλλά σε άλλο ποτάμι τον Μπέγκα.

Η λεκάνη απορροής του καλύπτει έκταση 13.085 τετραγωνικά χλμ. (στην Ρουμανία 8.085 τ. χλμ., στην Σερβία 5.000 τ. χλμ.). Μαζί με τον Δούναβη ανήκει στην λεκάνη απορροής της Μαύρης Θάλασσας. Ο ποταμός ρέει μέσα από τη Ρουμανία για 241 χιλιόμετρα, και 118 χιλιόμετρα από τη Σερβία.

Ο ποταμός ξεκινά από τη διασταύρωση των ρους των Μπρεντού, Γραντιστέα και Σέμενικ στη λίμνη Τρέι άπε. Μετά την είσοδό του στο Βανάτο το ποτάμι γίνεται αργό και με μαιάνδρους. Στην κάτω πορεία του ο ποταμός ρυθμίζεται και για την τελευταία 53 χιλιόμετρα να είναι πλωτός. Το σημαντικότερο λιμάνι είναι η βαριά βιομηχανοποιημένη Πάντσεβο.
Brazzers

Η Brazzers (προφορά: /ˈbræzərz/) είναι μία πορνογραφική εταιρεία παραγωγής, με έδρα το Μόντρεαλ του Καναδά. Επίσης, κατέχει κι ένα δίκτυο ιστοσελίδων με 31 ιστοσελίδες σκληρού πορνογραφικού υλικού. Η Brazzers είναι μία από τις δημοφιλέστερες εταιρείες παραγωγής πορνό, έχοντας βραβευτεί μάλιστα και με διάφορα σχετικά βραβεία, μεταξύ αυτών, το 2009, έλαβε το Best Adult Website, από τα AVN Awards, ενώ το 2015 και το 2016, έλαβε από τα XBIZ Awards, βραβείο στην κατηγορία Adult Site of the Year. Η εταιρεία πλέον ανήκει και διαχειρίζεται από τη MindGeek. Σλόγκαν της εταιρείας είναι "The World's Best HD Porn Site!".
Fathers and Sons

Fathers and Sons είναι ο τίτλος του διπλού άλμπουμ του Αμερικανού blues καλλιτέχνη Μάντι Γουότερς, το οποίο κυκλοφόρησε τον Αύγουστο του 1969 μέσω της δισκογραφικής εταιρείας "Chess Records".

Ο δίσκος αποτελείται από στούντιο ηχογραφήσεις που πραγματοποιήθηκαν από τις 21 ως τις 23 Απριλίου του 1969 στα "Tel Mar Studios" του Σικάγο, όπως και από ζωντανές ηχογραφήσεις που έλαβαν χώρα στις 24 Απριλίου στο "Super Cosmic Joy-Scout Jamboree". Την παραγωγή του ανέλαβε ο Νόρμαν Ντέιρον, υπό την εποπτεία του Μάρσαλ Τσες.

Η ιδέα για τον δίσκο ήλθε μετά από πρόταση του Μάικ Μπλούμφιλντ και του Πολ Μπάτερφιλντ στον Μάρσαλ Τσες, αφού του γνωστοποίησαν ότι θα βρίσκονταν στο Σικάγο για μία φιλανθρωπική συναυλία. Ο Τσες συγκέντρωσε τα υπόλοιπα μέλη του σχήματος του Waters για τις ηχογραφήσεις. Στο δεύτερο μέρος του "Got My Mojo Working", πραγματοποίησε γκεστ εμφάνιση ο ντράμερ του Τζίμι Χέντριξ, Μπάντι Μάιλς.

Το εξώφυλλο του δίσκου ήταν δημιουργία του Ντον Ουίλσον και βασίστηκε στο σχέδιο του Μιχαήλ Άγγελου στην οροφή της Καπέλα Σιξτίνα.

Το άλμπουμ σκαρφάλωσε στο # 70 του Billboard, την υψηλότερη θέση από οποιονδήποτε άλλο δίσκο του Waters.
Μαγούσα Τουρκ Γκιουτζού

Η Μαγούσα Τουρκ Γκιουτζού (τουρκικά: "Mağusa Türk Gücü") είναι τουρκοκυπριακή ομάδα με έδρα την Αμμόχωστο. Αρχικά συμμετείχε στις διοργανώσεις της Κυπριακής Ομοσπονδίας Ποδοσφαίρου (ΚΟΠ) έχοντας 2 συμμετοχές στη Β΄ κατηγορία Κύπρου. Μετά την αποχώρηση των τουρκοκυπριακών ομάδων από την ΚΟΠ εντάχθηκε στην Τουρκοκυπριακή Ομοσπονδία Ποδοσφαίρου, στις διοργανώσεις της οποίας συμμετέχει μέχρι σήμερα.
S/2015 (136472) 1

Ο S/2015 (136472) 1 είναι ο μόνος γνωστός φυσικός δορυφόρος του πλανήτη νάνου Μακεμάκε. Εκτιμάται ότι έχει διάμετρο 175 χιλιόμετρα και ημιάξονα τροχιάς τουλάχιστον ≈21.000 χιλιόμετρα από τον Μακεμάκε. Παρατηρήσεις που λήφθηκαν τον Απρίλιο του 2015 από το διαστημικό τηλεσκόπιο Χαμπλ οδήγησαν στην ανακάλυψη του δορυφόρου. Η ανακάλυψή του ανακοινώθηκε στις 26 Απριλίου του 2016.

Μια προκαταρκτική εξέταση των εικόνων υποδεικνύει ότι ο S/2015 (136472) 1 έχει ανακλαστικότητα παρόμοια με το κάρβουνο, γεγονός που το καθιστά εξαιρετικά σκοτεινό αντικείμενο. Αυτό είναι κάπως περίεργο, γιατί ο Μακεμάκε είναι το δεύτερο φωτεινότερο γνωστό αντικείμενο στη ζώνη του Κάιπερ. Μια υπόθεση για να εξηγήσει αυτό το φαινόμενο είναι ότι η βαρύτητα του δορυφόρου μπορεί να μην είναι αρκετά ισχυρή για να αποτρέψει το φωτεινό αλλά πτητικό πάγο από το να χαθεί στο διάστημα, όταν θερμαίνεται από το μακρινό Ήλιο.
Δανική Ποδοσφαιρική Ένωση

Η Δανική Ποδοσφαιρική Ένωση (δανικά: "Dansk Boldspil-Union", DBU) είναι το όργανο διοίκησης του ποδοσφαίρου στη Δανία. Εδρεύει στο Μπρόντμπι και είναι μέλος της UEFA. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Δανίας.
The London Muddy Waters Sessions

The London Muddy Waters Sessions είναι ο τίτλος του άλμπουμ του Αμερικανού blues καλλιτέχνη Μάντι Γουότερς, το οποίο κυκλοφόρησε τον Απρίλιο του 1972 μέσω της δισκογραφικής εταιρείας "Chess Records". Ο δίσκος παρουσίασε την συνεργασία του θρυλικού τραγουδιστή με Βρετανούς μπλουζ και ροκ καλλιτέχνες, όπως ο Ρόρι Γκάλαχερ, ο Στιβ Γουίνγουντ, ο Μιτς Μίτσελ, κ.α.. Την προηγούμενη χρονιά, είχε κυκλοφορήσει από τον Howlin' Wolf το παρόμοιο άλμπουμ "The London Howlin' Wolf Sessions".

Οι ηχογραφήσεις του δίσκου πραγματοποιήθηκαν στα "I.B.C. Studios" του Λονδίνου και τα "Record Plant" της Νέας Υόρκης, με παραγωγούς τους Έσμοντ Ένουαρντς και Ίαν Γκριν, με την μίξη να λαμβάνει χώρα στα "Electric Lady Studios".

Ο δίσκος κέρδισε το βραβείο Γκράμι στην κατηγορία "Καλύτερο Ethnic ή Παραδοσιακό Album" την επόμενη χρονιά, δίνοντας το δεύτερο συνεχόμενο βραβείο στον Waters μετά την συλλογή "They Call Me Muddy Waters" της προηγούμενης χρονιάς.
Πιόνγκτσανγκ

Η κομητεία Πιόνγκτσανγκ, ή στα Κορεατικά, Πιόνγκτσανγκ-γκουν (평창군, "Pyeongchang-gun") είναι μία από τις κομητείας της Επαρχίας Γκάνγουον (Γκάνγουον-ντο) της Νότιας Κορέας. Οι Χειμερινοί Ολυμπιακοί Αγώνες 2018 είναι προγραμματισμένοι να διεξαχθούν στην Πιόνγκτσανγκ από 9 έως 25 Φεβρουαρίου του 2018. Η κομητεία έχει 43.666 κατοίκους, σύμφωνα με την απογραφή του 2013. Η έκτασή της είναι 1463,65 χλμ2.
Μποναβεντούρα Πόρτα

Ο σεβασμιότατος Μποναβεντούρα Πόρτα (ιταλικά: Bonaventura Porta, γεννήθηκε στις 21 Οκτωβρίου 1866, απεβίωσε στις 15 Δεκεμβρίου 1953) διετέλεσε επίτιμος επίσκοπος της Ρωμαιοκαθολικής Εκκλησίας, με έδρα στο Πέζαρο ("Pesaro") της Ανκόνα της Ιταλίας, αντικαθιστώντας τον Πάολο Μάρκο Τέι - των Καπουτσίνων (Paolo Marco Tei).
Other Voices

Other Voices είναι ο τίτλος του έβδομου στούντιο δίσκου του αμερικανικού ροκ συγκροτήματος The Doors, ο οποίος ηχογραφήθηκε από τον Ιούνιο μέχρι τον Αύγουστο του 1971 και κυκλοφόρησε στις 18 Οκτωβρίου εκείνης της χρονιάς. Αυτός ήταν ο πρώτος δίσκος των Doors χωρίς τον Τζιμ Μόρισον.

Η ηχογράφηση του άλμπουμ ξεκίνησε όταν ο Μόρισον βρισκόταν στο Παρίσι, ενώ το ""Down on the Farm" είχε συντεθεί κατά τη διάρκεια των ηχογραφήσεων του "L.A. Woman", αλλά έμεινε εκτός δίσκου.

Το άλμπουμ κυκλοφόρησε τρεις μήνες μετά το θάνατο του τραγουδιστή, με τα φωνητικά να αναλαμβάνουν οι Ρέι Μάνζαρεκ και Ρόμπι Κρίγκερ.
Το "Other Voices" σκαρφάλωσε στην 31η θέση των αμερικάνικων τσαρτ, όντας ο πρώτος δίσκος του συγκροτήματος ο οποίος δεν κατάφερε να μπει στο Top-10 των Ηνωμένων Πολιτειών.

Στις 23 Οκτωβρίου 2006, επανεκδόθηκε σε μορφή CD μαζί με το "Full Circle"" από την "Timeless Holland".
Full Circle

Full Circle είναι ο τίτλος του όγδοου στούντιο δίσκου του αμερικανικού ροκ συγκροτήματος The Doors, ο οποίος ηχογραφήθηκε την άνοιξη του 1972 και κυκλοφόρησε στις 17 Ιουλίου εκείνης της χρονιάς. Αυτός ήταν ο δεύτερος και τελευταίος δίσκος των Doors μετά τον θάνατο του Τζιμ Μόρισον. Το 1978, κυκλοφόρησαν διάφορες ηχογραφήσεις του Μόρισον όσο βρισκόταν εν ζωή, στο άλμπουμ ""An American Prayer", τον τελευταίο επίσημο δίσκο του συγκροτήματος.

Οι πωλήσεις του άλμπουμ ήταν πολύ χαμηλές σε σύγκριση με τα άλμπουμ που είχαν κυκλοφορήσει με τον Μόρισον στα φωνητικά αλλά και με το "Other Voices" της προηγούμενης χρονιάς, αφού έφθασε μόλις στο # 68, αν και περιείχε την τελευταία σινγκλ επιτυχία τους με τίτλο "The Mosquito"", το οποίο ανέβηκε στο Top-20 αρκετών ευρωπαϊκών χωρών.
Θέμα Δαλματίας

μικρογραφία|Τα τείχη του Ζαντάρ σήμερα
Το Θέμα Δαλματίας αποτελούσε διοικητικό διαμέρισμα («θέμα») της Βυζαντινής Αυτοκρατορίας. Βρισκόταν στην ανατολική ακτή της Αδριατικής Θάλασσας στη Νοτιοανατολική Ευρώπη, με έδρα την οχυρωμένη πόλη Ιάδειρα, το σημερινό Ζαντάρ της Κροατίας. Το θέμα υπήρξε περίπου από το 870 έως την δεκαετία του 1060.
Το Κάλεσμα

Το Κάλεσμα (αγγλικά: The Conjuring) είναι αμερικανική υπερφυσική ταινία τρόμου παραγωγής 2013, σε σκηνοθεσία Τζέιμς Γουάν. Παραγωγός είναι η εταιρεία Warner Bros.. Πρωταγωνιστούν οι Πάτρικ Ουίλσον και Βέρα Φερμίγκα, ως Εντ και Λορέιν Γουόρεν, οι οποίοι έκαναν έρευνες για υπερφυσικά γεγονότα, ενώ ήταν και συγγραφείς υποθέσεων που αφορούσαν το κυνήγι φαντασμάτων. Οι αναφορές τους ενέπνευσαν το "The Amityville Horror". Οι Γουόρεν πήγαν να βοηθήσουν την οικογένεια Περρόν που βίωνε περίεργα υπερφυσικά φαινόμενα, στο σπίτι τους, στο Ρόουντ Άιλαντ, το 1971.

Το "Κάλεσμα" κυκλοφόρησε στις 19 Ιουνίου του 2013, στις ΗΠΑ και τον Καναδά, και στις 6 Αυγούστου στο Ηνωμένο Βασίλειο και την Ινδία. Η ταινία έλαβε θετικές κριτικές και οι εισπράξεις της ξεπέρασαν τα 318 εκατομμύρια δολάρια, παγκοσμίως, ενώ ο προϋπολογισμός της δεν ξεπέρναγε τα 20 εκατομμύρια. Το γεγονός αυτό την καθιστά ως μία από τις πιο εμπορικές ταινίες τρόμου όλων των εποχών. Στις 16 Ιουνίου του 2016, ανακοινώθηκε ότι θα κυκλοφορήσει το σίκουελ της ταινίας, με τον τίτλο "Το Κάλεσμα 2".
Βουλγαρική Ποδοσφαιρική Ένωση

Η Βουλγαρική Ποδοσφαιρική Ένωση (βουλγαρικά: Български футболен съюз, БФС) είναι το όργανο διοίκησης του ποδοσφαίρου στη Βουλγαρία. Εδρεύει στη Σόφια και είναι μέλος της UEFA. Διοργανώνει τα εθνικά επαγγελματικά πρωταθλήματα πρώτης και δεύτερης κατηγορίας, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Βουλγαρίας, με σκοπό τη συμμετοχή σε διοργανώσεις εγκεκριμένες από την UEFA και τη FIFA.
Λιν Οκαμότο

Ο Λιν Οκαμότο (, Χέπμπορν: Okamoto Rin) είναι Ιάπωνας εικονογράφος μάνγκα και πρώην υπάλληλος της Bandai. Η πιο δημοφιλής του δουλειά είναι το Elfen Lied, το οποίο έγινε τηλεοπτική σειρά άνιμε από το στούντιο Arms και ολοκληρώθηκε σε 13 επεισόδια. Ζει στο Τόκιο της Ιαπωνίας.
Νίστερ

Ο "Σβάρτζε Νίστερ" στο "Μπάχερ Λέι" κοντά στο [[Μπαντ Μάριενμπεργκ]]
Η κοιλάδα του Nίστερ κοντά στη [[Χεν]] το Μάρτιο
Ο Νίστερ (γερμανικά: "Nister") είναι ένας ποταμός στο Ράινλαντ-Παλατινάτε της Γερμανίας και είναι δεξιός παραπόταμος του Ζιγκ. Έχει μήκος 64 χιλιόμετρα. Οι πηγές του βρίσκονται στους λόφους Βέστερβαλντ, κοντά στο Βίλλιγκεν. Ρέει νότια από το Μπαντ Μάριενμπεργκ και βόρεια της πόλης Χάσενμπουργκ. Κοντά στο Βίζεν εκβάλλει στον Ζιγκ.
Σοφία Βεργάρα

Η Σοφία Βεργάρα ("Sofía Margarita Vergara Vergara", ισπανική γλώσσα : [soˈfi.a βerˈɣaɾa], 10 Ιουλίου 1972) είναι Κολομβιανή ηθοποιός, κωμικός, παραγωγός, οικοδέσποινα τηλεοπτικών προγραμμάτων, μοντέλο και επιχειρηματίας.

Η Βεργάρα ήταν ευρέως γνωστή ως συμπαρουσιάστρια δύο τηλεοπτικών σόου για το ισπανόφωνο τηλεοπτικό δίκτυο Univisión στα τέλη του 1990. Η πρώτη της αξιοσημείωτη δουλειά σαν ηθοποιός στα Αγγλικά ήταν στην ταινία "Chasing Papi" (2003). Mεταγενέστερα, εμφανίστηκε σε ταινίες, συμπεριλαμβανομένων των "Four Brothers" (2005) και δύο ταινίες του Tyler Perry —"Meet the Browns" (2008) και "Madea Goes to Jail" (2009), λαμβάνοντας μια ALMA Award υποψηφιότητα για το τελευταίο. Η επιτυχία της Βεργάρα στην τηλεόραση της εξασφάλισε ρόλους σε πρόσφατες ταινίες "The Smurfs" (2011), "New Year's Eve" (2011), "Happy Feet Two" (2011), "The Three Stooges" (2012), "Escape from Planet Earth" (2013), "Machete Kills" (2013), "Chef" (2014), και "Hot Pursuit" (2015). Το 2012 και το 2013, ήταν η πιο καλοπληρωμένη ηθοποιός της αμερικανικής τηλεόρασης.

Η Βεργάρα πρωταγωνιστεί στο τηλεοπτικό δίκτυο ABC στη σειρά "Modern Family" στο ρόλο της Gloria Delgado-Pritchett, για τον οποίο έχει προταθεί για τέσσερα Golden Globe Awards, τέσσερα Primetime Emmy Awards, και επτά Screen Actors Guild Awards. Το 2014 , έχει ταξινομηθεί ως η 32η πιο ισχυρή γυναίκα στον κόσμο από το "Forbes".
Βασιλική Χωροφυλακή του Όλστερ

Η Βασιλική Χωροφυλακή του Όλστερ (αγγλικά: "Royal Ulster Constabulary", RUC) αποτελούσε την αστυνομική δύναμη της Βορείου Ιρλανδίας από το 1922 έως το 2001. Μετά την απονομή του Σταυρού του Γεωργίου το 2000, προστέθηκε στην ονομασία της η κατάληξη "GC" (George Cross). Ιδρύθηκε 1 Ιουνίου του 1922, αντικαθιστώντας τη Βασιλική Χωροφυλακή της Ιρλανδίας (RIC). Στο απόγειό της, είχε δύναμη περίπου 8.500 υπαλλήλους με επιπλέον 4.500 που ήταν βοηθητικά μέλη (RUC Reserve). Κατά τη διάρκεια των Ταραχών, 319 μέλη της RUC σκοτώθηκαν και περίπου 9.000 τραυματίστηκαν σε δολοφονίες ή επιθέσεις παραστρατιωτικών, κυρίως από τον Προσωρινό IRA, που κατέστησε, μέχρι το 1983, τη RUC ως την πιο επικίνδυνη αστυνομική δύναμη στον κόσμο. Κατά την ίδια περίοδο, η RUC σκότωσε 55 άτομα, 28 εκ των οποίων ήταν άμαχοι.

Η RUC αντικαταστάθηκε από την Αστυνομική Υπηρεσία της Βορείου Ιρλανδίας (PSNI) το 2001. Η πρώην αστυνομική δύναμη μετονομάστηκε και μεταρρυθμίστηκε, όπως προβλέπεται από την τελική Πράξη της Αστυνομίας (Βόρεια Ιρλανδία) του 2000. Η RUC κατηγορήθηκε για μεροληπτική αστυνόμευση και διακρίσεις, καθώς και σύμπραξη με καθεστωτικές παραστρατιωτικές οργανώσεις. Αντίθετα, η RUC εγκωμιάστηκε ως μία από τις πιο επαγγελματικές αστυνομικές δυνάμεις στον κόσμο. Οι ισχυρισμοί σχετικά με τη σύμπραξη ώθησαν σε αρκετές έρευνες, η πιο πρόσφατη από τις οποίες εκδόθηκε από τον Αστυνομικό Διαμεσολαβητή Νιούαλα Ο'Λόαν. Η έκθεση της αστυνομίας, φανέρωνε τη σύμπραξη της CID και του Ειδικού Κλάδου με τρομοκράτες νομιμόφρονες σε 31 διαφορετικές περιπτώσεις, όπως στην έκθεσή της για τη δολοφονία του Ρέιμοντ ΜακΚορντ και άλλα θέματα, αλλά κανένα μέλος της RUC δεν έχει κατηγορηθεί ή καταδικαστεί για εγκληματικές πράξεις, ως αποτέλεσμα των ερευνών. Ο Αστυνομικός Διαμεσολαβητής Νιούαλα Ο'Λόαν δήλωσε συμπερασματικά ότι δεν υπήρχε κανένας λόγος να πιστέψουμε ότι τα ευρήματα της έρευνας ήταν μεμονωμένα περιστατικά.
Πέντι Νίκουλα

Ο Πέντι Νίκουλα ("Pentti Nikula", 3 Φεβρουαρίου 1939 - ...) ήταν Φινλανδός επικοντιστής.

Στις 22 Ιουνίου του 1962 κατέρριψε το παγκόσμιο ρεκόρ στο άλμα επί κοντώ περνώντας τα 4,94 μέτρα. Τον ίδιο χρόνο έγινε πρωταθλητής Ευρώπης (4,80). Το 1963 πέρασε τα 5 μέτρα, αλλά ήταν μόνο ρεκόρ Ευρώπης.
Η Συμμορία των Μάγων

Η Συμμορία των Μάγων είναι μια Αμερικανική ταινία θρίλερ παραγωγής 2013, σκηνοθετημένη από τον Λουίς Λετεριέρ σε σενάριο των Εντ Σόλομον, Μποάζ Γιακίν και Έντουαρντ Ρίκουρτ. Στην ταινία πρωταγωνιστούν οι Τζέσι Άιζενμπεργκ, Μαρκ Ράφαλο, Γούντι Χάρελσον, Μελανί Λοράν, Άιλα Φίσερ, Ντέιβ Φράνκο, Μάικλ Κέιν και Μόργκαν Φρίμαν. Η πλοκή ακολουθεί έναν πράκτορα του FBI και μια ντετέκτιβ της Ιντερπόλ, οι οποίοι προσπαθούν να εντοπίσουν μια ομάδα μάγων που έχει ληστέψει μια τράπεζα κατά τη διάρκεια μιας παράστασής τους, δίνοντας τα χρήματα στο κοινό.

Η ταινία έκανε πρεμιέρα στη Νέα Υόρκη στις 21 Μαΐου 2013 πριν την επίσημη κυκλοφορία της στις Ηνωμένες Πολιτείες στις 31 Μαΐου 2013 από την Summit Entertainment. Η ταινία έλαβε μικτές κριτικές αλλά είχε επιτυχία στο box office, κάνοντας έσοδα $351.7 εκατομμύρια παγκοσμίως με προϋπολογισμό $75 εκατομμύρια. Το 2014 κέρδισε το βραβείο People's Choice στην κατηγορία «Καλύτερο Θρίλερ», ενώ ήταν υποψήφιο στην ίδια κατηγορία στα βραβεία Empire. Έλαβε επίσης υποψηφιότητα στα βραβεία Saturn στις κατηγορίες «Καλύτερο Θρίλερ» και «Καλύτερη Μουσική».

Μια συνέχεια της ταινίας με τίτλο "Η Συμμορία των Μάγων 2" κυκλοφόρησε στις 10 Ιουνίου 2016.
NGC 1128

Ο NGC 1128 είναι ένας από τους γαλαξίες του σμήνους γαλαξιών Abell 400. Είναι το κέντρο της ραδιοπηγής 3C 75 και περιέχει δύο υπερμεγέθεις μαύρες τρύπες που βρίσκονται σε περιδίνηση η μία γύρω από την άλλη. Σύμφωνα με προσομοιώσεις σταδιακά η απόσταση ανάμεσα στις δύο μαύρες τρύπες θα μειωθεί μέχρι που θα συγχωνευθούν. Ο αστρονόμος Λιούις Α. Σουίφτ (Lewis A. Swift) ανεκάλυψε τον NGC 1128 το 1886.
Εθνικό Μέτωπο Σωτηρίας

Το Εθνικό Μέτωπο Σωτηρίας (Ρουμανικά: "Frontul Salvării nationale", FSN) είναι το όνομα ενός πολιτικού οργανισμού που ήταν το κυβερνών όργανο της Ρουμανίας κατά τις πρώτες εβδομάδες μετά τη Ρουμανική Επανάσταση του 1989. Στη συνέχεια έγινε πολιτικό κόμμα, και κέρδισε τις εκλογές του 1990 υπό την ηγεσία του τότε προέδρου Ίον Ιλιέσκου.

Το 1992, ορισμένα μέλη του Μετώπου, συμπεριλαμβανομένου του Προέδρου Ιλιέσκου, αποχώρησαν από αυτό, ιδρύοντας το Δημοκρατικό Εθνικό Μέτωπο Σωτηρίας. Το 1993 το υπόλοιπο FSN μετονομάστηκε σε Δημοκρατικό Κόμμα.

Το Εθνικό Μέτωπο Σωτηρίας είναι ο κοινός πρόγονος των δύο από τα τρία μεγαλύτερα πολιτικά κόμματα που δραστηριοποιούνται στη Ρουμανία σήμερα: το Σοσιαλδημοκρατικό Κόμμα και το Εθνικό Φιλελεύθερο Κόμμα.
Ιουνιανή Εξέγερση

Η Ιουνιανή Εξέγερση ή η Παρισινή Εξέγερση του 1832 (γαλλικά: "Insurrection républicaine à Paris en juin 1832"), ήταν μια αντιμοναρχική εξέγερση των Παριζιάνων Ρεπουμπλικάνων στις 5 και 6 Ιουνίου 1832.

Η εξέγερση ξεκίνησε με μία προσπάθεια των ρεπουμπλικάνων για να αντιστρέψουν την ίδρυση από το 1830 της Ιουλιανής Μοναρχίας του Λουδοβίκου Φιλίππου, λίγο μετά το θάνατο του ισχυρού υποστηρικτή του βασιλιά, του Προέδρου του Συμβουλίου, Κασιμίρ Πιέρ Περιέ, στις 16 Μαΐου 1832. Ο θάνατος του Ζαν Μαξιμιλιάν Λαμάρκ ήταν μια σπίθα λίγο πριν οι επαναστάτες ανεβούν στα οδοφράγματα. Η εξέγερση ήταν το τελευταίο ξέσπασμα βίας που συνδέεται με την Ιουλιανή Επανάσταση του 1830.

Ο συγγραφέας Βικτόρ Ουγκώ περιέγραψε την εξέγερση στο μυθιστόρημά του "Οι Άθλιοι", και προβάλλεται σε μεγάλο βαθμό σε θεατρικά μιούζικαλ και ταινίες που βασίζονται στο βιβλίο.
Γιόχαν Γκέοργκ φον Χαν

Εθνογραφικός χάρτης του Χαν για τον [[Νότιος Μοράβας|Νότιο Μοράβα]], 1861.
Ο Γιόχαν Γκέοργκ φον Χαν ("Johann Georg von Hahn", 11 Ιουλίου 1811 - 23 Σεπτεμβρίου 1869) ήταν Αυστριακός διπλωμάτης, φιλόλογος και ειδικός στην αλβανική ιστορία, γλώσσα και πολιτισμό.

Ο Χαν γεννήθηκε στη Φραγκφούρτη. Το 1847, διορίστηκε Αυστριακός πρόξενος στη Ιωάννινα (τότε μέρος της Οθωμανικής Αυτοκρατορίας). Είχε μεταφερθεί στο Βασίλειο της Ελλάδας, στο νησί της Σύρου, το 1851, και από το 1869 ήταν ο Γενικός Πρόξενος στην Αθήνα. Θεωρείται ο ιδρυτής των αλβανικών μελετών. Συγκέντρωσε και δημοσίευσε πηγές για την αλβανική γλώσσα και τον πολιτισμό, έμαθε την αλβανική γλώσσα και απέδειξε τη συμμετοχή της στην ινδοευρωπαϊκή οικογένεια γλωσσών. Πέθανε, σε ηλικία 58 ετών, στην Ιένα.
2012 VP113

To 2012 VP113 είναι μεταποσειδώνιο αντικείμενο το οποίο έχει παρόμοια τροχιά με το Σέντνα. Είναι το αντικείμενο με το μεγαλύτερο γνωστό περιήλιο (ελάχιστη απόσταση από τον Ήλιο), στις 80,5 ΑΜ, μεγαλύτερο από του Σέντνα. Το αφήλιό του (μέγιστη απόσταση από τον Ήλιο) είναι σχεδόν το μισό από του Σέντα, στις 452 ΑΜ. Έχει απόλυτο μέγεθος 4,0, το οποίο αντιστοιχεί σε μέγεθος 420 - 940 χιλιόμετρα, και μπορεί να είναι πλανήτης νάνος. Η ανακοίνωση της ανακάλυψής του έγινε στις 26 Μαρτίου 2014, ενώ το αντικειμένο παρακολουθούταν από τις 5 Νοεμβρίου 2012. Το αντικείμενο ήταν ένα από τα πρώτα που ανακαλύφθηκαν κατά τη διάρκεια της έρευνας από το παρατηρητήριο Τσέρο Τολόλο. Επίσης, βρέθηκε σε φωτογραφίες που τραβήχθηκαν τον Οκτώβριο του 2011.
East Jesus Nowhere

Το "East Jesus Nowhere" είναι ένα τραγούδι από την αμερικανική πανκ ροκ μπάντα Green Day.
Κυκλοφόρησε ως το τρίτο single από το όγδοο άλμπουμ τους, 21st Century Breakdown. Το single κυκλοφόρησε στις 19 Οκτωβρίου του 2009. Το τραγούδι επιπλήττει την φονταμενταλιστική θρησκεία και γράφτηκε από τον τραγουδιστή/κιθαρίστα Μπίλι Τζο Άρμστρονγκ αφότου είχε πάει στην εκκλησία οπού βαφτιζόταν το μωρό ενός φίλου. Ο τίτλος προέρχεται από μια φράση στην ταινία "Juno".
Κορεατιακή Ποδοσφαιρική Ομοσπονδία

Η Κορεατιακή Ποδοσφαιρική Ομοσπονδία (κορεατικά: 대한축구협회, αγγλικά: "Korea Football Association", KFA) είναι το όργανο διοίκησης του ποδοσφαίρου στη Δημοκρατία της Κορέας. Εδρεύει στη Σεούλ και είναι μέλος της AFC. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Νότιας Κορέας.

Τα επαγγελματικά πρωταθλήματα της χώρας διοργανόνωνται από την K League υπό την εποπτεία της Κορεατιακής Ποδοσφαιρικής Ομοσπονδίας.
Μίκαελ Νίκβιστ

Ο Μίκαελ Νίκβιστ ("Michael Nyqvist", 8 Νοεμβρίου 1960 - 27 Ιουνίου 2017) ήταν Σουηδός ηθοποιός.

Γεννήθηκε το 1960 στην Στοκχόλμη. Έγινε γνωστός από την τριλογία "Millennium" (Το κορίτσι με το τατουάζ, Το κορίτσι που έπαιζε με τη φωτιά και Το κορίτσι στη φωλιά της σφήκας) στον ρόλο του "Μίκαελ Μπλόμκβιστ". Στη συνέχεια, έπαιξε σε ταινίες εκτός Σουηδίας, όπως "Τζον Γουίκ", "Η Αποικία" και "Προσωπικά μυστικά".

Απεβίωσε στις 27 Ιουνίου του 2017 από καρκίνο του πνεύμονα.
Μπερνάρ Καζνέβ

Ο Μπερνάρ Καζνέβ, γεννημένος στις 2 Ιουνίου 1963 στο Σανλίς της Ουάζ, είναι Γάλλος πολιτικός, μέλος του Σοσιαλιστικού Κόμματος και Πρωθυπουργός από τις 6 Δεκεμβρίου 2016.

Βουλευτής της Μανς, Δήμαρχος του Σερμπούρ-Οκτβίλ και Πρόεδρος της Αστικής Κοινότητας του Σερμπούρ, εγκατέλειψε τα παραπάνω αξιώματα το 2012, έπειτα από τον ορισμό του ως Υπουργό Ευρωπαϊκών Υποθέσεων εντός της Κυβέρνησης Ζαν-Μαρκ Αιρώ. Την αμέσως επόμενη χρονιά, κατέστη Υπουργός Προϋπολογισμού έπειτα από την παραίτηση του Ζερόμ Καϋζάκ. Ορισμένος, στις 2 Απριλίου 2014, ως Υπουργός Εσωτερικών εντός των κυβερνήσεων Μανουέλ Βαλλς Α΄ και Β΄, βρέθηκε αντιμέτωπος με ένα δίχως προηγούμενο κύμα ισλαμιστικής τρομοκρατίας, το οποίο και βύθισε στο πένθος την Γαλλία μεταξύ του Ιανουαρίου του 2015 και του Ιουλίου του 2016. 

Έπειτα από την παραίτηση του Μανουέλ Βαλλς, υποψηφίου στις Σοσιαλιστικές Προκριματικές Εκλογές του 2017 ενόψει των επερχόμενων Προεδρικών Εκλογών, διαδέχτηκε τον τελευταίο στο αξίωμα του Πρωθυπουργού.
Mario Power Tennis

Το Mario Power Tennis, γνωστό στην Ιαπωνία ως Mario Tennis GC (マリオテニスGC Χέπμπορν: "Mario Tenisu Jī Shī") είναι βιντεοπαιχνίδι αθλητισμού που αναπτύχθηκε από τη Camelot Software Planning και εκδόθηκε από τη Nintendo. Κυκλοφόρησε για το Nintendo GameCube στις 28 Οκτωβρίου 2004 στην Ιαπωνία, 8 Νοεμβρίου 2004 στην Αμερική και 25 Φεβρουαρίου 2005 στην Ευρώπη και Αυστραλία. Κυκλοφόρησε αργότερα το 2009 για το Nintendo Wii ως μέρος του "New Play Control!", μια συλλογή παιχνιδιών GameCube με πρόσθετους χειρισμούς για το Nintendo Wii. Αποτελεί συνέχεια του "Mario Tennis" για το Nintendo 64 και το τέταρτο παιχνίδι της σειράς "Mario Tennis".

Το "Mario Power Tennis" δέχτηκε καλές κριτικές. Το GameRankings του έδωσε ένα σκορ 81.03% και το Metacritic ένα 80/100. Σε αντίθεση με την έκδοση GameCube, η έκδοση του Wii δέχτηκε μεικτές κριτικές, με πολλούς κριτικούς να βρίσκουν σφάλματα στους νέους χειρισμούς.
Ο κήπος των επίγειων απολαύσεων

Ο κήπος των επίγειων απολαύσεων είναι ο σύγχρονος τίτλος που αποδόθηκε σε τρίπτυχο ζωγραφισμένο από τον Ολλανδό ζωγράφο Ιερώνυμο Μπος και σήμερα εκτίθεται στο Μουσείο Πράδο της Μαδρίτης, όπου στεγάζεται από το 1939. Χρονολογείται ανάμεσα στο 1490 και στο 1511, όταν ο Μπος ήταν σε ηλικία μεταξύ 40 και 60 ετών και αποτελεί το πιο γνωστό και φιλόδοξο έργο του, από αυτά που διασώζονται..

Το τρίπτυχο είναι ζωγραφισμένο με λάδι σε ξύλο βαλανιδιάς και αποτελείται από ένα τετράγωνο κεντρικό πάνελ, το οποίο πλαισιώνεται από δύο άλλα, επίσης σε ξύλο βαλανιδιάς, παραλληλόγραμμου σχήματος πάνελς, τα οποία κλείνουν πάνω στο κεντρικό, σαν παντζούρια. Τα εξωτερικά πάνελς, όταν κλείνουν, φέρουν στην πίσω τους όψη ένα «γκριζάιγ» της Γης κατά τη διάρκεια της βιβλικής αφήγησης της Δημιουργίας του Κόσμου.

Οι τρεις σκηνές του εσωτερικού τριπτύχου προορίζονται, κατά πάσα πιθανότητα, αλλά όχι κατ' ανάγκη, για να "διαβαστούν" χρονολογικά από αριστερά προς τα δεξιά. Το αριστερό πάνελ απεικονίζει τον Θεό να παρουσιάζει την Εύα στον Αδάμ, το κεντρικό πάνελ είναι ευρύ πανόραμα μορφών ασχολουμένων με κοινωνικές δραστηριότητες, φανταστικών ζώων, υπερμεγέθων φρούτων και υβριδικών πέτρινων σχηματισμών. Το δεξιό πάνελ είναι άποψη της Κόλασης και παρουσιάζει τα βασανιστήρια των κολασμένων.

Οι ιστορικοί τέχνης συχνά ερμηνεύουν το τρίπτυχο ως διδακτική προειδοποίηση των κινδύνων από τους πειρασμούς της επίγειας ζωής. Εν τούτοις, η πολυπλοκότητα των συμβολισμών του, ιδιαίτερα στο κεντρικό πάνελ, έχει οδηγήσει σε ποικίλου εύρους ερμηνείες από τους λογίους ανά τους αιώνες. Οι ιστορικοί τέχνης του 20ού αιώνα είναι διχασμένοι ανάμεσα στο αν το κεντρικό πάνελ αποτελεί ηθική προειδοποίηση ή πανόραμα του απωλεσθέντος παραδείσου. Ο Αμερικανός συγγραφέας Πίτερ Σ. Μπιγκλ (Peter S. Beagle) περιγράφει τον πίνακα ως "ερωτική διαταραχή που μας μετατρέπει σε ηδονοβλεψίες, ένα μέρος γεμάτο με το μεθυστικό αέρα της τέλειας ελευθερίας".

Ο Μπος ζωγράφισε συνολικά τρία μεγάλα τρίπτυχα (τα άλλα δύο είναι "Η Υπέρτατη Κρίση", περ. 1482 και το "Τρίπτυχο της Άμαξας με τον σανό", περ. 1516), που επίσης μπορούν να "διαβαστούν" από τα αριστερά προς τα δεξιά και στα οποία κάθε πάνελ είναι σημαντικό για την ερμηνεία του συνόλου. Καθένα από αυτά τα τρία έργα παρουσιάζει διακριτό αλλά συνδεδεμένο με τα άλλα θέμα, συνδεόμενο με την ιστορία και την πίστη. Τα τρίπτυχα εκείνης της εποχής προορίζονταν για "σειραϊκή ανάγνωση", με την αριστερή και τη δεξιά πλευρά συχνά να απεικονίζουν τον "Κήπο της Εδέμ" και την "Υπέρτατη Κρίση" αντίστοιχα, ενώ το κεντρικό θέμα απεικονιζόταν στο κεντρικό πάνελ. Δεν είναι γνωστό αν ο "Κήπος" προοριζόταν ως εικόνα Αγίας Τράπεζας, αλλά η γενική αντίληψη είναι ότι το ακραίο θέμα του κεντρικού και του δεξιού πάνελ καθιστούν απίθανη την εκδοχή να μπορούσε να χρησιμεύσει το τρίπτυχο ως εικόνα Αγίας Τράπεζας σε ιερό ναό ή σε μονή. Αντίθετα, πιθανότερο θεωρείται να παραγγέλθηκε από λαϊκό (μη κληρικό) πάτρονα.
Χέρριτ Ντάου

Ο Χέρριτ Ντάου (ολλανδικά: Gerrit Dou, αναγραφόμενος και Gerard (μικρό όνομα) και Douw ή Dow (επώνυμο), 7 Απριλίου 1613 – 9 Φεβρουαρίου 1675) ήταν Ολλανδός ζωγράφος της ολλανδικής Χρυσής Εποχής, του οποίου οι μικροί, πολύ φροντισμένοι πίνακες είναι χαρακτηριστικοί της Σχολής των "fijnschilders" (σε ελεύθερη απόδοση "λεπτών ζωγράφων") του Λέιντεν. Ειδικευόταν σε ρωπογραφίες και είναι γνωστός για τους πίνακες με "οφθαλμαπάτη" σε εσοχές και τον φωτισμό των σκηνών με κεριά, χρησιμοποιώντας την τεχνική του κιαροσκούρο. Διετέλεσε μαθητής του Ρέμπραντ.
Λεωφόρος Δουκίσσης Πλακεντίας

H Λεωφόρος Δουκίσσης Πλακεντίας είναι λεωφόρος στο Χαλάνδρι, η οποία συνδέει τις οδούς Παπανικολή, Κωνσταντίνου Παλαιολόγου και Αγίας Παρασκευής με την Αττική Οδό και την Περιφερειακή Υμηττού. Είναι ένας σχετικά σημαντικός δρόμος στο Χαλάνδρι, καθώς αποτελεί όριο του μεγάλου δακτυλίου Αθηνών και αποτελεί επέκταση της Οδού Χαλανδρίου στην Αγία Παρασκευή.

Επί της λεωφόρου βρίσκονται ο Σταθμός "Χαλάνδρι" του Μετρό Αθήνας και στο τέρμα της ο ομώνυμος σταθμός του Μετρό και του Προαστιακού.

Το όνομα της η λεωφόρος το πήρε από τη Δούκισσα της Πλακεντίας, η οποία είχε ενεργό ρόλο στην Ελληνική Επανάσταση. Το πραγματικό της όνομα ήταν Σοφία Ντε Μπαρμπουά και είχε ξεκάθαρη φιλελληνική στάση στον αγώνα απελευθέρωσης του '21.
Sleater-Kinney

Οι Sleater-Kinney είναι αμερικάνικο ροκ συγκρότημα το οποίο σχηματίστηκε στην Ολύμπια της Ουάσινγκτον το 1994. Το σχήμα περιέχει τις Corin Tucker (σε φωνή και κιθάρα), Carrie Brownstein (σε κιθάρα και φωνητικά), και Janet Weiss (στα ντραμς). Το συγκρότημα είναι ένα βασικό μέλος της riot grrrl και ίντι ροκ σκηνής της βορειοδυτικής ακτής. Το συγκρότημα είναι επίσης γνωστό για το φεμινισμό και την αριστερών τάσεων πεποίθησή τους.

Το συγκρότημα είχε κυκλοφορήσει 7 άλμπουμ μεταξύ του 1995 και του 2005 (Sleater-Kinney (1995), Call the Doctor (1996), Dig Me Out (1997), The Hot Rock (1999), All Hands on the Bad One (2000), One Beat (2002) και The Woods (2005)) προτού αρχίσουν μια οκτάχρονη διακοπή ώστε να ασχοληθεί το κάθε μέλος με νέα project. Η Corin Tucker έφτιαξε το συγκρότημα The Corin Tucker Band, η Carrie Brownstein δημιούργησε την κωμική σειρά "Portlandia" και η Janet Weiss συμμετείχε σε διάφορες μπάντες ενώ παράλληλα βοηθούσε την Carrie Brownstein στην σειρά της και στην νέα μπάντα της, Wild Flag. Επανενώθηκαν το 2014 και ηχογράφησαν το No Cities to Love, το οποίο κυκλοφόρησε στις 20 Ιανουαρίου του 2015.

Οι πασίγνωστοι κριτικοί Greil Marcus και Robert Christgau έχουν χαρακτηρίσει τo συγκρότημα ως ένα από τα καλύτερα των τελών της δεκαετίας του '90 και των αρχών της δεκαετίας του 2000. Ο Marcus επίσης έχει δηλώσει ότι η μπάντα είναι η καλύτερη ροκ μπάντα της Αμερικής.
Γιώργος Σταθάκης

Ο Γιώργος Σταθάκης (8 Νοεμβρίου 1953) είναι Έλληνας οικονομολόγος και πολιτικός. 

Ο Σταθάκης ήταν καθηγητής πολιτικής οικονομίας στο Πανεπιστήμιο Κρήτης. Το 2012 εκλέχτηκε βουλευτής με το ΣΥΡΙΖΑ, με την ταυτόχρονη παραίτηση του από αντιπρύτανης του Πανεπιστημίου. Κατά την περίοδο που ο ΣΥΡΙΖΑ ήταν αξιωματική αντιπολίτευση, ήταν υπεύθυνος του τομέα Ανάπτυξης του κόμματος. 

Στις 27 Ιανουαρίου 2015 έγινε υπουργός Οικονομίας, Υποδομών, Ναυτιλίας και Τουρισμού στην πρώτη κυβέρνηση του Αλέξη Τσίπρα, θέση που κατείχε έως τις 27 Αυγούστου 2015. Στις 23 Σεπτεμβρίου 2015 ορίστηκε υπουργός Οικονομίας, Ανάπτυξης και Τουρισμού στη δεύτερη κυβέρνηση του Αλέξη Τσίπρα. Στις 5 Νοεμβρίου του 2016 ορίστηκε υπουργός Περιβάλλοντος και Ενέργειας, αξίωμα που διατήρησε μέχρι τον Ιούλιο του 2019.
Τα πλεονεκτήματα του να είσαι στο περιθώριο

Τα πλεονεκτήματα του να είσαι στο περιθώριο (πρωτότυπος τίτλος: "The Perks of Being a Wallflower") είναι αμερικανικό κωμικό δράμα και ταινία ενηλικίωσης του 2012, και κινηματογραφική προσαρμογή του ομώνυμου επιστολικού μυθιστορήματος του 1999. Σκηνοθετήθηκε από τον συγγραφέα του μυθιστορήματος, Στίβεν Τσμπόσκι. Κινηματογραφημένη στο Πίτσμπεργκ, η ταινία διανεμήθηκε στις 21 Σεπτεμβρίου του 2012, με θετική ανταπόκριση από τους κριτικούς και εμπορική επιτυχία, κερδίζοντας 33 εκατομμύρια δολάρια παγκοσμίως. Πρωταγωνιστές της ταινίας είναι οι Λόγκαν Λέρμαν, Έμμα Γουάτσον και Έζρα Μίλερ. Είναι μία από τις τρεις ταινίες της εταιρείας Mr. Mudd Productions των Τζον Μάλκοβιτς, Λιάν Χάλφον και Ράσελ Σμιθ με θέμα εφήβους· οι άλλες δύο είναι οι "Φαντάσματα Εφηβείας" και "Juno".
Σαββατογεννημένες

Οι Σαββατογεννημένες είναι ελληνική κωμική τηλεοπτική σειρά που προβλήθηκε στο Mega Channel από τις 22 Σεπτεμβρίου του 2003 και ολοκληρώθηκε στις 2 Ιουλίου του 2004. Το σενάριο της σειράς έγραψε ο Γιώργος Καπουτζίδης και πρωταγουνιστούν οι Σάκης Μπουλάς, Ελένη Ράντου, Ράνια Σχίζα και Κατιάνα Μπαλανίκα. Η σειρά ήταν το πρώτο έργο του Γιώργου Καπουτζίδη και προηγήθηκε της επιτυχημένης σειράς του "Στο Παρά 5". Προβαλλόταν κάθε Δευτέρα στις 21:00.
Υδροστατική πίεση

Υδροστατική πίεση ονομάζεται η πίεση που ασκεί ένα ρευστό το οποίο βρίσκεται σε ισορροπία με αντικείμενο ή επιφάνεια που βρίσκεται μέσα σ' αυτό.<br> 
Η πίεση αυτή οφείλεται στην εξωτερική δύναμη της βαρύτητας και μόνο, δηλαδή στο βάρος του ρευστού που βρίσκεται υπεράνω του αντικειμένου ή της επιφάνειας.

Pυδρ =ρhg
όπου Pυδρ είναι η υδροστατική πίεση, ρ είναι η πυκνότητα, h είναι το βάθος και το g η επιτάχυνση της βαρύτητας

Επειδή κατά τις εφαρμογές της Υδραυλικής η μεν δύναμη μετριέται σε τόνους (t) ή χιλιόγραμμα (kg) και αντίστοιχα η δε επιφάνεια σε τετραγωνικά μέτρα (m2) ή τετραγωνικά εκατοστά (cm2), η "υδροστατική πίεση" ρυ θα εκφράζεται ανάλογα σε τόνους ανά τετραγωνικό μέτρο (t/m2) ή χιλιόγραμμα ανά τετραγωνικό εκατοστό (kg/cm2). Έτσι μεταξύ αυτών θα ισχύουν οι ακόλουθες σχέσεις:
1 t/m2 = 1/10 kg/cm2 = 1/10 At

Χαρακτηριστική πειραματική απόδειξη της υδροστατικής πίεσης αποτελεί ένα δοχείο γεμάτο με νερό και το οποίο φέρει οπές σε διαφορετικά καθ΄ ύψος επίπεδα (διαφορετικό στατικό ύψος) όπου και παρατηρούμε τη δύναμη της ροής του νερού από τις οπές να είναι αυξανόμενη από πάνω προς τα κάτω. Έτσι διαπιστώνεται πως όσο μεγαλύτερο είναι το "στατικό ύψος" τόσο μεγαλύτερη και η "υδροστατική πίεση". Τούτο μπορούμε ακόμη όχι μόνο να το επαληθεύσουμε αλλά και να το μετρήσουμε προσαρμόζοντας στις καθ΄ ύψος οπές μανόμετρα.

Η αιτία αυτή, της αύξησης δηλαδή της υδροστατικής πίεσης ανάλογα με το βάθος, αποτελεί και τον κυριότερο λόγο της κατασκευής των υδατοφραγμάτων, ή λιμενικών έργων (κρηπίδωσης), με κλιμακωτή διάταξη, αυξάνοντας προοδευτικά προς τα κάτω το πάχος του φράγματος.
Ενρίκο Μπερλινγκουέρ

Ο Ενρίκο Μπερλινγκουέρ ("Enrico Berlinguer", Σασσάρι της Σαρδηνίας, 25 Μαΐου 1922 - Πάδουα, 11 Ιουνίου 1984) ήταν Ιταλός πολιτικός, ηγέτης του Ιταλικού Κομμουνιστικού Κόμματος "(Partito Comunista Italiano" ή PCI) από το 1972, οπότε εκλέχθηκε γραμματέας από το 13ο συνέδριο στο Μιλάνο, μέχρι τον θάνατό του. Ήταν γόνος οικογένειας ευγενών καταλανικής καταγωγής.
Τσικ Γουέμπ

Ο Τσικ Γουέμπ ("Chick Webb", 10 Φεβρουαρίου 1905, Βαλτιμόρη - 16 Ιουνίου 1939, Βαλτιμόρη), ψευδώνυμο του Γουίλιαμ Χένρι Γουέμπ, ήταν Αμερικανός τζαζ μουσικός, ηγέτης και ντράμερ μιας από τις δημοφιλέστερες μεγάλες ορχήστρες κατά την εποχή της άνθισης του σουίνγκ.

Η ενασχόλησή του με τη μουσική και τα ντραμς ξεκίνησε κατά την εφηβική του ηλικία, παρά το γεγονός πως έπασχε από παιδική φυματίωση που επέφερε παραμόρφωση της σπονδυλικής στήλης του. Το 1924/25 εγκαταστάθηκε στη Νέα Υόρκη όπου σχημάτισε τις πρώτες προσωπικές ορχήστρες, ηχογραφώντας για πρώτη φορά το 1929 με τη "Jungle Band". Στην ορχήστρα του Γουέμπ συμμετείχαν σημαντικοί τζαζ μουσικοί, όπως ο Μπένι Κάρτερ και ο Τζόνι Χότζες. Στη διάρκεια της δεκαετίας του 1930 πραγματοποίησε εμφανίσεις με τη δεκαμελή ορχήστρα του στο Savoy, φθάνοντας στο μέγιστο της ακμής του κατά την περίοδο 1934-39, ειδικότερα με τη συνοδεία της Έλλα Φιτζέραλντ, η οποία ηγήθηκε της ορχήστρας του Γουέμπ για δύο χρόνια, μετά το θάνατό του. Στα τελευταία χρόνια της σύντομης ζωής του εκτέλεσε αρκετές συνθέσεις του Έντγκαρ Σάμπσον και κέρδισε με την ορχήστρα του σε μουσικούς διαγωνισμούς, συναγωνιζόμενος μουσικούς όπως ο Μπένι Γκούντμαν και ο Κάουντ Μπάσι.
Χρυσαετός

Ο Χρυσαετός είναι ημερόβιο αρπακτικό πτηνό, ένας από τους αετούς που απαντούν και στον ελλαδικό χώρο. Η επιστημονική ονομασία του είδους είναι "Aquila chrysaetos" και περιλαμβάνει 6 υποείδη. 

Στην Ελλάδα απαντά κυρίως το υποείδος "A. c. chrysaetos" αλλά, εκτός από το συγκεκριμένο υποείδος που παραμένει στη χώρα καθ’όλη τη διάρκεια του έτους ως επιδημητικό, υπάρχουν και άτομα του υποείδους "A. c. homeyeri" που περνάνε από τον ελληνικό χώρο κατά τη μετανάστευσή τους προς ανατολάς, ιδιαίτερα στην Κρήτη.
*Για αιώνες, το είδος αυτό ήταν από εκείνα που χρησιμοποιούνταν ευρέως στην ιερακοθηρία, με το ευρασιατικό υποείδος να έχει γίνει θρύλος, επειδή ήταν ικανό να θηρεύει ακόμη και λύκους, σε ορισμένες επικράτειες. Γι’ αυτό και ο χρυσαετός αντιμετωπίζεται ακόμη και σήμερα με μεγάλη «μυστικιστική» ευλάβεια σε κάποιες αρχαίες φυλές ιθαγενών. Αποτελεί ένα από τα πιο εκτενώς μελετημένα αρπακτικά πτηνά στον κόσμο σε ορισμένα τμήματα του φάσματος κατανομής του, όπως στις Δ. ΗΠΑ και την Δ. Ευρασία. Δεν είναι τυχαίο ότι, στις περισσότερες χώρες στις οποίες απαντά, η γενική ονομασία αετός, συμπίπτει με τον χρυσαετό.
Ούγκο Τσάβες

Ο Ούγκο Τσάβες (ορθή προφορά: Ούγο Τσάβες, πλήρες όνομα Ούγο Ραφαέλ Τσάβες Φρίας, ισπανικά: "Hugo Rafael Chávez Frías", : [ˈuɣo rafaˈel ˈtʃaβes ˈfɾi.as] 1954–2013) ήταν στρατιωτικός και πολιτικός, Πρόεδρος της Βενεζουέλας. Εξελέγη πρόεδρος το 1998 και επανεξελέγη το 2006 και το 2012. Συνδυάζοντας την πολιτική ιδεολογία του «Μπολιβαριανισμού» (απελευθερωτικό κίνημα βασισμένο στις αρχές του Σιμόν Μπολίβαρ) σε συνδυασμό με αυτό που ο ίδιος αποκαλούσε «Σοσιαλισμό για τον 21ο αιώνα», ο Τσάβες επέβαλε νέο Σύνταγμα, περιφερειακά δημοκρατικά συμβούλια, την κρατικοποίηση σειράς στρατηγικής σημασίας επιχειρήσεων, και με τα έσοδά τους αύξησε τις κυβερνητικές δαπάνες στους τομείς της υγείας και της εκπαίδευσης, ενώ μείωσε το ποσοστό του πληθυσμού που ζούσε κάτω από το όριο της φτώχειας. Απομάκρυνε επιτυχώς τη χώρα του από τη σφαίρα επιρροής των ΗΠΑ και συνεργάστηκε στενά με τις κυβερνήσεις της Κίνας, της Κούβας και της Ρωσίας. Ο Τσάβες κατάφερε να διατηρήσει την πολύ υψηλή δημοφιλία του χρηματοδοτώντας προγράμματα κρατικής πρόνοιας δια μέσου των εσόδων από την εκμετάλλευση των πετρελαϊκών κοιτασμάτων.
Φραγκόσυκο

thumb|300px|Φραγκόσυκο.
Το φραγκόσυκο ή κακτόσυκο είναι φρούτο, καρπός της φραγκοσυκιάς ή κακτοσυκιάς, κακτοειδούς φυτού Κεντρο-Αμερικανικής προέλευσης, που φυτρώνει στην Ελλάδα και στην Κύπρο. Ο καρπός αυτός αναπτύσσεται περιμετρικά πάνω στις άκρες των φύλλων της φραγκοσυκιάς.

Το φραγκόσυκο ή κακτόσυκο ονομαζέται και ως "παυλόσυκο" ή "αραπόσυκο" και το φυτό "παυλοσυκιά" ή "αραποσυκιά"￼￼. Το κόκκινο φραγκόσυκο ονομάζεται και ως "δρακόσυκο". Στην Κύπρο ονομάζεται και ως "παπουτσόσυκο" και το φυτό "παπουτσοσυκιά".
Τζόζεφ Μέρικ

thumb|right|Τζόζεφ Μέρικ
Ο Τζόζεφ Μέρικ (Joseph Carey Merrick, 5 Αυγούστου 1862 – 11 Απριλίου 1890), γνωστός και ως ο Άνθρωπος Ελέφαντας, ήταν ένας Άγγλος πολίτης που απασχόλησε την επιστήμη και την κοινή γνώμη της Βικτοριανής Αγγλίας εξαιτίας μίας σπάνιας ασθένειας από την οποία έπασχε, προκαλώντας δυσμορφίες του σώματός του. Η σύγχρονη διάγνωση έδειξε ότι ο Μέρικ έπασχε από τη σπάνια διαταραχή που ονομάζεται Σύνδρομο του Πρωτέα.
Kraftwerk

Οι Kraftwerk (προφέρεται [], ελλ. "μονάδα/εργοστάσιο παραγωγής ενέργειας") είναι γερμανικό συγκρότημα από το Ντίσελντορφ. Ιδρύθηκε το 1970 και είναι γνωστό κυρίως για την πρωτοποριακή εργασία του στον χώρο της ηλεκτρονικής μουσικής. Διάφορα κομμάτια του συγκροτήματος επηρέασαν μουσικά ρεύματα όπως τα EBM, Techno, Electro Funk και την ποπ μουσική της δεκαετίας του '80 και '90 γενικότερα.
Όσκαρ Μπέρχερ

Ο Όσκαρ Μπέρχερ ("Óscar José Rafael Berger Perdomo", ορθή προφορά στα ισπανικά: ['oskaɾ xo'se rafa'el beɾ'ʃe peɾ'domo]; 11 Αυγούστου 1946-) είναι πολιτικός από τη Γουατεμάλα, ο οποίος υπηρέτησε ως πρόεδρος της χώρας από το 2004 ως το 2008.
Σημαία του Αγίου Βικεντίου και Γρεναδίνων

Η σημαία του Αγίου Βικεντίου και Γρεναδίνων αποτελείται από τρεις κάθετες λωρίδες χρώματος μπλε, χρυσού (διπλάσιο μέγεθος) και πρασίνου.

thumb|Η Σημαία του Αγίου Βικεντίου και Γρεναδίνων σε πλοίο, στο λιμάνι της Ζακύνθου

Η χρυσή λωρίδα φέρει τρία πράσινα διαμάντια που σχηματίζουν το γράμμα V. H σημαία υιοθετήθηκε στις 21 Οκτωβρίου 1985. Η χώρα έχει Σύνταγμα από τις 27 Οκτωβρίου 1979.
Εβραίοι

Εβραίοι (εβραϊκά: עברים, μεταγραφή: "ivri/hever", ελληνικά: "περνάω πέρα") ή Ισραηλίτες ονομάζονται τα μέλη του εβραϊκού λαού, επίσης γνωστού ως "Ιουδαϊκό έθνος" ή "γιοι του Ισραήλ", μιας "εθνικοθρησκευτικής" ομάδας που κατάγεται από τους Αρχαίους Ισραηλίτες και τα μέλη της οποίας ασκούν κατά παράδοση τον Ιουδαϊσμό. Η Βίβλος, η οποία γράφτηκε από Εβραίους, καταγράφει κατά κύριο λόγο την εθνική και θρησκευτική τους ιστορία. Ο εβραϊκός πληθυσμός σήμερα αριθμεί περισσότερο από 15 εκατομμύρια άτομα παγκόσμια, η πλειοψηφία των οποίων ζουν στο Ισραήλ και τις Ηνωμένες Πολιτείες.

Ως Ιουδαίοι (εβραϊκά: יְהוּדִים, μεταγραφή: "Yehudim", ελληνικά: "παιδιά του Ισραήλ") περιγράφονται είτε οι ακόλουθοι της θρησκείας του Ιουδαϊσμού ή που μεταστράφηκαν σε αυτήν, είτε εκείνοι που έχουν εβραϊκή καταγωγή.
Άρδας

Ο ποταμός Άρδας (βουλγάρικα: Άρντα) είναι παραπόταμος του Έβρου. Στην αρχαιότητα, ονομαζόταν Άρπησσος. Το συνολικό μήκος του ποταμού είναι 290 χιλιόμετρα, από τα οποία τα 241 βρίσκονται στο έδαφος της Βουλγαρίας και τα 49 στο έδαφος της Ελλάδας.
Γύθειο

300px|thumb|right|Άποψη του λιμανιού
μικρογραφία|300px|Ο φάρος του Γυθείου

Το Γύθειο είναι ιστορική κωμόπολη και λιμάνι που βρίσκεται στη νότια Πελοπόννησο κοντά στις εκβολές του ποταμού Ευρώτα, δυτικά του μυχού του Λακωνικού κόλπου. Είναι χτισμένο αμφιθεατρικά στους ανατολικούς πρόποδες του όρους Λαρύσιο και αποτελεί το κυριότερο λιμάνι του Λακωνικού κόλπου και το δεύτερο της νότιας Πελοποννήσου, μετά την Καλαμάτα. Η νότια άκρη της πόλης του Γυθείου ενώνεται μέσω μικρού προβλήτα με ένα μικρό νησί, την αρχαία Κρανάη ή Μαραθονήσι, όπου βρίσκονται ο πύργος Τζαννετάκη, ο οκτάγωνος ομώνυμος φάρος (φάρος Κρανάης) και ο μικρός ναός Αγίου Πέτρου. Το Γύθειο αποτελεί έδρα του ομώνυμου δήμου που περιλαμβάνει 18 δημοτικά διαμερίσματα, καθώς και έδρα της Ιεράς Μητροπόλεως Μάνης.
Βασίλι Καντίνσκι

O Βασίλι Καντίνσκι (ή Καντίνσκυ) (ρωσική γραφή: Василий Кандинский, λατινική γραφή: Wassily Kandinsky, Μόσχα 16 Δεκεμβρίου 1866 – Νεϊγί-συρ-Σεν, Γαλλία, 13 Δεκεμβρίου 1944) ήταν Ρώσος ζωγράφος και θεωρητικός της τέχνης. Θεωρείται ένας από τους σημαντικότερους καλλιτέχνες του 20ού αιώνα και ήταν ένας από τους πρωτοπόρους της αποκαλούμενης αφηρημένης τέχνης. Έλαβε μέρος σε ορισμένα από τα σημαντικότερα ρεύματα της μοντέρνας τέχνης εισάγοντας τις δικές του καινοτομίες και μία νέα αντίληψη για τη ζωγραφική, καταγράφοντας ένα πλούτο θεωριών και ιδεών στην πραγματεία "Για το πνευματικό στην τέχνη".
Ίνισμορ

Το Ίνισμορ, (αγγλικά: "Inishmore", ιρλανδικά: Árainn Mhór ή Inis Mór) είναι το δεύτερο μεγαλύτερο νησί της Ιρλανδίας μετά το Άκιλ, θεωρώντας το νησί της Ιρλανδίας ως ηπειρωτική χώρα, και το μεγαλύτερο νησί των νησιών Άραν. Έχει έκταση 31 τ.χλμ. και 845 κατοίκους (2011). 
Το νησί φημίζεται για την ισχυρή ιρλανδική κουλτούρα του, την αφοσίωση του στην ιρλανδική γλώσσα, και για τον πλούτο του σε προχριστιανικά αλλά και χριστιανικά αρχαία μνημεία, όπως το Dún Aengus.
Γιούρι Φιλίποφ

Ο Γιούρι Φιλίποφ είναι πρώην πετοσφαιριστής και προπονητής, γεννημένος στο Λουχάνσκ της Ουκρανίας.
Παπά Στάουερ

Το Παπά Στάουερ, (αγγλικά "Papa Stour") είναι νησί του Ηνωμένου Βασιλείου και συγκεκριμένα το ένατο μεγαλύτερο νησί του νησιωτικού συμπλέγματος των νησιών Σέτλαντ, μετά το Μέινλαντ, το Γελλ, το Ουνστ, το Φέτλαρ, το Μπρέσεϊ, το Γουέλσεϊ, το Μακλ Ρόου και το Φούλα. Έχει έκταση 8,3 τ.χλμ. και 15 κατοίκους (2011).
ΦΣΦ Φραγκφούρτης

Η ΦΣΦ Φραγκφούρτης είναι μια γερμανική ποδοσφαιρική ομάδα από τη Φραγκφούρτη. Ιδρύθηκε το 1899. Η ομάδα αγωνίζεται στη σκιά της μεγαλύτερης και πολύ πετυχημένης Άιντραχτ Φραγκφούρτης. Η ΦΣΦ Φραγκφούρτης διέθετε επίσης μια πετυχημένη γυναικεία ποδοσφαιρική ομάδα αλλά διαλύθηκε το 2006. 

Η ομάδα ήταν ένα από τα ιδρυτικά μέλη της Nordkreis-Liga το 1909, όταν το ποδόσφαιρο ξεκίνησε είναι πιο οργανωμένο στη Νότια Γερμανία. Ήταν φιναλίστ του πρωταθλήματος ποδοσφαίρου Γερμανίας το 1925. Επίσης, έχει κατακτήσει το Κύπελλο Γερμανίας (ποδόσφαιρο ανδρών) το 1938. Από την περίοδο 2008-09 η ομάδα συμμετέχει στη 2η Μπούντεσλιγκα.
Λίμνη Ιζνίκ

right|thumb|Η λίμνη Ιζνίκ από το διάστημα
Η Λίμνη Ιζνίκ ή λίμνη Νίκαιας (τούρκικα: İznik Gölü) είναι λίμνη στην επαρχία Μπούρσας, στην Τουρκία. Καταλαμβάνει έκταση περίπου 32 χλμ μήκος και 10 χλμ πλάτος με μέγιστο βάθος περίπου 80 μ. Με έκταση 298 τετραγωνικά χιλιόμετρα είναι η πέμπτη μεγαλύτερη στη Τουρκία. Η πόλη Ιζνίκ (ιστορικά γνωστή ως Νίκαια Βιθυνίας) κείται στο ανατολικό άκρο της.
Αντρέας Κέπκε

Ο Αντρέας Κέπκε (γεννημένος στις 12 Μαρτίου 1962 στο Κίελο) είναι ένας παλαίμαχος Γερμανός τερματοφύλακας ποδοσφαίρου ο οποίος ήταν μέλος της γερμανικής ομάδας που κατέκτησε το Παγκόσμιο Κύπελλο Ποδοσφαίρου του 1990, και ήταν επίσης μέλος της ομάδας που έλαβε μέρος στο Παγκόσμιο Κύπελλο Ποδοσφαίρου του 1994. Αν και δεν αγωνίστηκε σε κανέναν από τους αγώνες, καθώς ο Μπόντο Ίλγκνερ ήταν αυτός που προτημίθηκε για τη θέση του βασικού τερματοφύλακα, η μεγάλη ευκαιρία για τον Κέπκε για να δείξει το ταλέντο του ήρθε λίγο αργότερα. 

Έχοντας ψηφιστεί ως ο καλύτερος ποδοσφαιριστής στη Γερμανία για το 1993, η μεγαλύτερή του διάκριση ήρθε το 1996, όταν και κατέκτησε το Ευρωπαϊκό Πρωτάθλημα παίζοντας καθοριστικό ρόλο στη πορεία της Γερμανίας στη διοργάνωση (απέκρουσε το πέναλτι του Γκάρεθ Σάουθγκεϊτ, εξασφαλίζοντας έτσι την πρόκριση της Γερμανίας στον τελικό). Χάρη στα κατορθώματά του, ψηφίστηκε από την FIFA ως ο κορυφαίος τερματοφύλακας παγκοσμίως για τη χρονιά. 

Ο Κέπκε υπήρξε επίσης βασικός τερματοφύλακας της Γερμανίας στη πορεία της στο Παγκόσμιο Κύπελλο του 1998, η οποία τερματίστηκε άδοξα με μια ήττα με σκορ 3–0 από την Κροατία στα προημιτελικά της διοργάνωσης. Έχοντας ήδη πάρει την απόφασή του να αποσυρθεί μετά το τέλος του Παγκοσμίου Κυπέλλου πριν από την έναρξη της διοργάνωσης, ο Κέπκε παρέμεινε πιστός στην απόφασή του. Η απόσυρσή του άνοιξε το δρόμο για ακόμη έναν μεγάλο Γερμανό τερματοφύλακα, τον Όλιβερ Καν. Συνολικά, ο Κέπκε αγωνίστηκε σε 59 αγώνες με τη εθνική του ομάδα.

Ο Κέπκε ξεκίνησε την επαγγελματική του καριέρα στην Χόλσταϊν Κίελ το καλοκαίρι του 1979, ενώ αποσύρθηκε από το ποδόσφαιρο στην ΦΚ Νυρεμβέργη με το τέλος της σεζόν 2000–01 της Τσβάιτε Λίγκα. Αγωνίστηκε επίσης στην Άιντραχτ Φραγκφούρτης, στην οποία είχε πάρει μεταγραφή από την ΦΚ Νυρεμβέργη το καλοκαίρι του 1994, έναντι του ποσού των €516,200, στην οποία ΦΚ Νυρεμβέργη επέστρεψε πέντε χρόνια αργότερα μέσω της Ολιμπίκ Μαρσέιγ. Ακόμη και σήμερα ο Κέπκε παραμένει να ασχολείται ενεργά με το γερμανικό ποδόσφαιρο. Αυτό το καιρό εργάζεται ως προπονητής τερματοφυλάκων στην Εθνική Γερμανίας. Διατέλεσε επίσης πρέσβης της πόλης της Νυρεμβέργης, καθώς αυτή προετοιμαζόταν να φιλοξενήσει αγώνες του Παγκοσμίου Κυπέλλου του 2006.
Ιωνική διάλεκτος

Η Ιωνική διάλεκτος είναι μία από τις διαλέκτους της αρχαίας ελληνικής γλώσσας, που εντοπιζόταν κυρίως στο κεντρικό τμήμα των παραλίων της Μικράς Ασίας, στην περιοχή της Ιωνίας, και η οποία κατατάσσεται από τους ειδικούς στην ενιαία «αττική-ιωνική» διαλεκτική ομάδα που με τη σειρά της τοποθετείται -μαζί με την αιολική και την αρκαδοκυπριακή- στην ευρύτερη ομάδα των ανατολικών διαλέκτων. 

Είναι η βασική γλώσσα της επικής ποίησης και του επιγράμματος, καθώς και των πρώτων πεζογράφων της ιωνικής λογογραφίας. Επίσης λυρικοί ποιητές, όπως ο Τυρταίος, ο Αρχίλοχος και άλλοι, χρησιμοποιούσαν την ιωνική διάλεκτο για τις ελεγείες τους.

Το ομηρικό ιδίωμα έχει ως βάση του την ιωνική, εμπλουτισμένη ωστόσο με στοιχεία από την αιολική και την αρκαδοκυπριακή.
Βιτάλι Γκίνζμπουργκ

Ο Βιτάλι Γκίνζμπουργκ ("Вита́лий Ла́заревич Ги́нзбург", 4 Οκτωβρίου 1916 – 8 Νοεμβρίου 2009) ήταν Ρώσος θεωρητικός φυσικός. Βραβεύτηκε με Νόμπελ Φυσικής το 2003 και ήταν μέλος της Ρωσικής Ακαδημίας Επιστημών. Είναι από τους «πατέρες» της σοβιετικής βόμβας υδρογόνου. Ήταν δηλωμένος άθεος.
Φρανκ Σινάτρα

O Φράνσις Άλμπερτ Σινάτρα ("Francis Albert Sinatra", Χόμποκεν, 12 Δεκεμβρίου 1915 - Λος Άντζελες, 14 Μαΐου 1998), γνωστός ως Φρανκ Σινάτρα, ήταν δημοφιλής Αμερικανός τραγουδιστής και ηθοποιός Ιταλικής καταγωγής Στη διάρκεια μιας πολυετούς καριέρας, από τα τέλη της δεκαετίας του 1930 μέχρι τα μέσα της δεκαετίας του '90, υπήρξε ένας από τους πιο αγαπητούς εκτελεστές στους κύκλους της βιομηχανίας διασκέδασης. Συχνά χαρακτηρίζεται ως ο σπουδαιότερος Αμερικανός τραγουδιστής του 20ού αιώνα, αλλά και συμβολική μορφή της αμερικανικής κουλτούρας. Το μουσικό έργο του είναι ογκώδες, με περισσότερες από 1400 ηχογραφήσεις. Τιμήθηκε με το Προεδρικό Μετάλλιο της Ελευθερίας από τον Ρόναλντ Ρίγκαν το 1985 και με το Χρυσό Μετάλλιο του Κογκρέσου το 1997, ενώ του απονεμήθηκαν συνολικά έντεκα βραβεία Γκράμι, μεταξύ αυτών και το βραβείο για τη συνολική προσφορά του. Ως ηθοποιός απέσπασε το βραβείο Όσκαρ β' ανδρικού ρόλου για την ταινία "Όσο υπάρχουν άνθρωποι (From Here to Eternity, 1953)", ενώ ήταν υποψήφιος για το βραβείο καλύτερου α' ανδρικού ρόλου για την ερμηνεία του στο δραματικό έργο "Ο Άνθρωπος με το Χρυσό Χέρι (The Man with the Golden Arm, 1955)". Η έντονη και περιπετειώδης προσωπική ζωή του τοποθετήθηκε συχνά στο προσκήνιο, ειδικότερα η διασύνδεσή του με προσωπικότητες της μαφίας και του οργανωμένου εγκλήματος.
Acmaeodera

Η Acmaeodera είναι γένος εντόμων της τάξης των κολεοπτέρων και της οικογένειας των "Buprestidae". Το γένος "Acmaeodera" περιλαμβάνει τρία υπογένη με 25 είδη στην Ευρώπη και σχεδόν 20 στην Ελλάδα, ενώ παγκοσμίως έχουν περιγραφεί περίπου 240 είδη. Επίσης είναι πολλές οι αναφορές νέων ειδών.
Πρωτάθλημα ποδοσφαίρου Ρωσίας 1993

Το Πρωτάθλημα ποδοσφαίρου Ρωσίας 1993 (ρωσικά: Чемпионат России по футболу 1993) ήταν το 2ο Πρωτάθλημα Ρωσίας στην ιστορία του θεσμού. Διεξήχθη το 1993 και πρωταθλήτρια αναδείχθηκε η Σπαρτάκ Μόσχας.
Νικόλαος Α΄ της Ρωσίας

Ο Νικόλαος Α΄ της Ρωσίας (ρωσικά: "Никола́й I Па́влович", 6 Ιουλίου 1796 - 2 Μαρτίου 1855) από τον Οίκο του Σ.Χ.Γκόττορπ ήταν τσάρος της Ρωσίας, βασιλιάς της Πολωνίας και Μέγας Δούκας της Φινλανδίας. Ήταν αδελφός του Αλέξανδρου Α΄ και πατέρας του Αλεξάνδρου Β΄, Αυτοκρατόρων της Ρωσίας.